tomron87/hebrew-wikipedia-sentences-corpus huggingface dataset:
"Sunny Afternoon" ממוקם במקום 200 ברשימת מאתיים השירים הגדולים של שנות השישים של פיצ'פורק השיר נכלל ואף מופיע ככותרת של מחזמר הוסט אנד "Sunny Afternoon".
Sunway TaihuLight (בסינית 神威·太湖之光) הוא מחשב-על סיני, ועד 2018 דורג במקום הראשון ברשימת טופ500 כמחשב העל המהיר ביותר בעולם, מהירות החישוב המרבית שלו עומדת על 93 פטהפלופס (עם מהירות תאורטית של 125 פטהפלופס).
זוהי מהירות חישוב הגדולה כמעט פי שלושה לעומת מחשב-העל השני ברשימה באותה העת, טיאנחה-2 הסיני בעל כ-34 פטה-פלופס.
הוא מחשב העל היעיל ביותר מבחינת צריכת האנרגיה שלו שעומדת על 6,051.30 מיליון פלופס לוואט.
מחשב זה ממוקם בוושי במרכז הבינלאומי למחשוב-על, מחוז ג'יאנגסו, סין.
ב-2018 תפס את מקומו ה-Sierra כמחשב העל המהיר ביותר בעולם.
למחשב זה 40,960 מעבדי RISC מרובי-ליבות של 64 ביט.
כל מעבד מכיל 256 ליבות עיבוד ו-4 ליבות נוספות, כך שמערך המעבדים המרכיב את מחשב העל כולל 10,649,600 ליבות עיבוד.
המחשב יכול לאחסן 20 פטה-בייט של זיכרון.
עלותו הכוללת נאמדת ב-1.8 מיליארד יואן (כ-273 מיליון דולר אמריקאי).
מערכת ההפעלה של המחשב נקראת Sunway RaiseOS 2.0.5 והיא מבוססת על מערכת לינוקס.
Sunny Came Home הוא שיר פולק-רוק של המוזיקאית האמריקאית שון קולווין.
זהו שיר הנושא של אלבום הקונספט של קולווין משנת 1996, A Few Small Repairs, והוא יצא כסינגל ב-CD ב-24 ביוני 1997.
"Sunny Came Home" היה הצלחה מסחרית, והגיע מספר שבע במצעד Hot 100. השיר היה גם להיט אצל המבקרים, וזכה בשני פרסי גראמי - בקטגוריית אלבום השנה וכן בקטגוריית שיר השנה - והיה מועמד לפרס הביצוע הווקאלי הטוב ביותר של זמרת.
השיר מספר את סיפורה של אישה בשם סאני אשר מציתה את ביתה כדי לברוח מעברה.
זהו אחד ממספר "שירי סיפור" באלבום A Few Small Repairs (כמה תיקונים קטנים), שיטה של כתיבת שירים אשר קולווין החלה להתנסות בה בעת כתיבת האלבום.
הכותרת של השיר מגיעה ממילות הפתיחה של השיר.
המנגינה החמימה והרגועה של השיר, בליווי מנדולינה, באה בניגוד חד מאוד למילים המתארות הרס, ובמיוחד לגשר הנוקב: "Get the kids and bring a sweater; dry is good, and wind is better.
(בעברית, תרגום חופשי: "קחי את הילדים ותביאי סוודר; יבש זה טוב, ורוח עוד יותר.
ספרי את השנים; תמיד ידעת את זה / הדליקי גפרור; יאללה, תעשי את זה").
שם האלבום, A Few Small Repairs, מופיע גם בשורה השלישית של הבית השני של השיר, "זה הזמן לכמה תיקונים קטנים," היא אמרה."
"Sunny Came Home" הוא הלהיט הכי גדול של קולווין.
הוא הגיע בשיאו למקום #7 בבילבורד הוט 100 בארצות הברית, וכפי הנראה היה מגיע למקום גבוה עוד יותר לו היה יוצא האלבום באופן מסחרי מוקדם יותר, בזמן של ההשמעה המרבית ברדיו: הוא היה #1 במצעד הוט 100 בשידור במשך ארבעה שבועות וגם #1 במצעד Adult contemporary music במשך ארבעה שבועות.
במצעד הוט 100 לסינגלים, לעומת זאת, הוא הגיע בשיאו למקום #29. הלייבל של קולווין לא תכנן להוציא את השיר כסינגל למכירה עד אשר הפך ללהיט במצעדי המבוגרים ובתחנות האלטרנטיביות כאחד, וכך הסיק הלייבל שיש לו קהל צעיר שקונה סינגלים, והוצא אותו ב-CD.
בטקס פרסי גראמי של שנת 1998, השיר זכה לתארים "שיר השנה" וכן "תקליט השנה".
הענקת הפרס של קולווין הופרעה על ידי הראפר Ol' Dirty Bastard שהביע התנגדות לכך שפאף דאדי ניצח את להקתו, וו טאנג קלאן, בתואר אלבום הראפ הטוב של השנה.
Sunshine Kitty (בעברית: חתלתול אור-השמש) הוא אלבום האולפן האולפן הרביעי של זמרת ופזמונאית השוודית טובה לו.
האלבום יצא לאור ב-20 בספטמבר 2019 על ידי חברת התקליטים יוניברסל מיוזיק גרופ.
שבעה סינגלים יצאו מתוך האלבום.
האלבום הוקלט בלוס אנג'לס ובשוודיה וכונה כ"הפרק החדש של לו", האלבום מדבר על "השבת אמון, חוכמה ושיכורות קשה, ועוד על פרק זמן ורומנטיקה התנשאה".
לו גם אמרה שכותרת האלבום היא כמו "לשחק על כוח הכוס", וכינה את החתול המצויר "הרחבה שלי וחלק שלי מהמוזיקה החדשה".
לו גם אמרה שהשירים באלבום " יותר שמחים ומאושרים" מהחומר הקודם שלה וכי באלבום יופיעו בסגנון "בנג'רס מועדונים".
ב-31 ביולי, הכריזה לו ברשתות החברתיות שלה על עטיפת האלבום ורשימת הרצועות.
ב-18 במאי 2020, הופיעה באתר בטאיוואן הזמנה מראש של אלבום האולפן האחרון שלה כמהדורה מחודשת של האלבום הנקראת "Sunshine Kitty - Paw Prints Edition", בו נחשפה עטיפת האלבום ותאריך צאתו של המהדורה ב-22 במאי.
המהדורה מכילה ארבעה שירים מתוכם שני סינגלים חדשים שטרם פורסמו באלבום בנוסף לעוד ארבעה שירים בהן רמיקסים וגרסאות לייב.
יום לאחר מכן הכריזה לו שתוציא שיר חדש "sadder badder cooler" וחשפה פרטים על האלבום עצמו.
"Glad He's Gone" - יצא לאור ב-31 במאי 2019, כסינגל ראשון מתוך האלבום.
עם יציאתו נכנס השיר אל המקום ה-19 בניו זילנד.
"Bad as the Boys" - יצא לאור ב-2 באוגוסט 2019, כסינגל שני מתוך האלבום.
עם יציאתו נכנס השיר אל המקום ה-14 בניו זילנד.
"Jacques" - יצא לאור ב-28 באוגוסט 2019, כסינגל השלישי מתוך האלבום.
"Really Don't Like U" - יצא לאור ב-6 בספטמבר 2019, כסינגל הרביעי מתוך האלבום.
בסינגל משתתפת הזמרת קיילי מינוג.
"Sweettalk My Heart" - יצא לאור ב-18 בספטמבר 2019, כסינגל החמישי מתוך האלבום.
"Bikini Porn" - יצא לאור ב-15 בינואר 2020, כסינגל השישי מתוך האלבום במהדורה מחודשת.
"I'm Coming" - יצא לאור ב-20 במרץ 2020, כסינגל השביעי מתוך האלבום במהדורה מחודשת.
כדי לקדם את האלבום, לו תצא לסיבוב ההופעות השלישי שלה, "Sunshine Kitty Tour", באירופה ובבריטניה.
מדינהתאריך יציאהמהדורהפורמטחברת תקליטיםמקורעולם20 בספטמבר 2019רגילההזרמת מוזיקה • הורדה דיגיטליתיוניברסל מיוזיק גרופ22 במאי 2020מחודשתהזרמת מוזיקה • הורדה דיגיטלית
Supa Dupa Fly הוא אלבום הבכורה של הראפרית האמריקאית מיסי אליוט.
האלבום יצא לאור ב-15 ביולי 1997, על ידי חברת התקליטים אטלנטיק רקורדס.
כל שירי האלבום הופקו והוקלטו על ידי טימבלנד בשנת 1996, בתוך כשבועיים בלבד.
האלבום נתמך על ידי ארבעה סינגלים, ביניהם "" שהגיע למקום ה-4 במצעד שירי ה-R&B\היפ הופ וזכה להצלחה רבה.
ארגוןדירוגמיקוםמקורבילבורד100 אלבומי הראפ הגדולים בכל הזמנים: רשימת צוות20
SuperBrawl IV היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW).
האירוע נערך ב-20 בפברואר 1994, באולבני סיוויק סנטר שבאולבני, ג'ורג'יה.
האירוע היה האירוע הרביעי בסדרת אירועי SuperBrawl.
בקרב המרכזי, ריק פלייר ניצח את ויידר ושמר על אליפות העולם במשקל כבד של WCW בקרב שבו הבוס שימש כשופט המיוחד.
עוד ברשימת הקרבות, סטינג, בריאן פילמן ודאסטין רודס ניצחו את סטיב אוסטין, ריק רוד ופול אורנדורף ניצחו בקרב Thundercage, וקקטוס ג'ק ומקס פיין ניצחו את אלופי הזוגות, הנאסטי בויז (בריאן נובס וג'רי סאגס) בפסילה.
+ אישיויות אחרות על המסך תפקיד: שם:צוות השידורטוני שאבוניבובי הינןמראייןג'ין אוקרלנדכרוזיםגארי מייקל קפטהמייקל באפרשופטיםרנדי אנדרסוןניק פטריק
ג'ימי גארווין החליף את מייקל הייז הפצוע בקרב שלו נגד ג'וני בי באד.
לאחר הקרב, גארווין תקף את באד.
SuperBrawl VI הפוסטר הרשמי של האירוע בכיכובה שלאליפות העולם במשקל כבד של WCW מידע ארגון WCW תאריך 11 בפברואר 1996 עיר סיינט פיטרסברג, פלורידה אולם בייפרונט סנטר מספר צופים 7,200סיסמה פרסומית !The Brawl for the Belt סדרת אירועי שלם וצפה של ה-WCWסטארקיידSuperBrawl VIUncensored סדרת אירועי SuperBrawlVSuperBrawl VIVII
SuperBrawl VI היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW).
האירוע נערך ב-11 בפברואר 1996, בבייפרונט סנטר שבסיינט פיטרסברג, פלורידה.
האירוע היה האירוע השישי בסדרת אירועי SuperBrawl.
שלושה עשר קרבות התנהלו באירוע, כולל ארבעה שהוקלטו לתוכנית Main Event.
בקרב המרכזי, האלק הוגאן ניצח את הענק בקרב כלוב.
כמו כן, אירוע זה סימל את הקרב האחרון של בריאן פילמן בארגון, כשהפסיד לטאסקמאסטר בקרב רצועה "אני מכבד אותך".
+ אישיויות אחרות על המסך תפקיד: שם:צוות השידורטוני שאבוניבובי הינןדאסטי רודסמראייןג'ין אוקרלנדכרוזדייוויד פנזרשופטיםמיקי ג'יימארק קורטיסניק פטריק
ארבעה קרבות התקיימו לפני האירוע והוקלטו במסגרת התוכנית Main Event.
בקרב כלוב על אליפות העולם במשקל כבד של WCW, רנדי סאבאג' הגן על התואר נגד ריק פלייר.
פלייר הצמיד את סאבאג' לניצחון, שהקנה לו זכייה בחגורת האליפות לאחר שמיס אליזבת' בגדה בסאבאג', בכך שאפשרה לפלייר להכות אותו בעזרת אחד מנעלי העקב שלה.
SuperBrawl IX היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW).
האירוע נערך ב-21 בפברואר 1999, באוקלנד ארנה שבאוקלנד, קליפורניה.
האירוע היה האירוע התשיעי בסדרת אירועי SuperBrawl.
בקרב המרכזי, הוליווד הוגאן ניצח את ריק פלייר ושמר על אליפות העולם במשקל כבד של WCW.
עוד ברשימת הקרבות, סקוט הול ניצח את רודי פייפר וזכה באליפות ארצות הברית במשקל כבד של WCW, וסקוט סטיינר ניצח את דיאמונד דאלאס פייג' ושמר על אליפות הטלוויזיה העולמית של WCW.
הקרב בין קורט הניג ובארי ווינדהאם לכריס בנואה ודין מלנקו היה הגמר של טורניר הדחות.
טרם ההתמודדות, בנואה ומלנקו כבר הפסידו בעבר, בעוד שווינדהאם והניג היו בלתי מנוצחים.
בקרב הראשון השיג מלנקו את הניצחון לאחר שגרם לווינדהאם להיכנע למהלך הטקסס קלוברליף.
מיד לאחר מכן התרחש הקרב השני בין הצמדים, ובסיומו ווינדהאם הצמיד את מלנקו כדי לנצח בקרב ולהעניק לו ולהניג זכייה בחגורות אליפות הזוגות.
קווין נאש הצמיד את ריי מיסטריו ג'וניור לאחר שסקוט הול ביצע עליו את מהלך האאוטסיידר אדג'.
בעקבות זאת, מיסטיריו נאלץ להוריד את המסכה.
במידה וקונאן ומיסטיריו היו מנצחים בקרב, מיס אליזבת' הייתה צריכה לגלח את שיער ראשה.
במקור, הקרב היה אמור לכלול את לקס לוגר כשותף של קווין נאש, אך לוגר ספג פציעה בשריר הזרוע הדו-ראשי בידי מיסטיריו שלושה ימים קודם לכן בתוכנית Thunder, וכתוצאה מכך הוא הוחלף בקרב על ידי סקוט הול.
הוליווד הוגאן הצמיד לניצחון את ריק פלייר, שהקנה לו הגנה מוצלחת על אליפות העולם במשקל כבד של WCW לאחר שבנו של ריק, דייוויד פלייר, ביצע את מעברו לדמות הרעה, כשהשתמש עליו בשוקר חשמלי.
בעקבות מעשה זה הוא הצטרף לקבוצת nWo Elite.
SuperTuxKart (או, בראשי תיבות: STK) הוא משחק מרוצי קארטינג מבוסס קוד פתוח הכולל דמויות מעולם הקוד הפתוח, דוגמת הקמעות של Xfce, BSD ו-eMule.
המשחק מופץ למערכות ההפעלה Microsoft Windows, macOS, לינוקס ואנדרואיד.
המשחק מבוסס על משחק קודם בשם TuxKart שהיה בפיתוח בין השנים 2000–2004. ניסיון לשפר את המשחק ב-2004 הסתיים בחילוקי דעות ומצב הפיתוח אז נשמר בתור "SuperTuxKart".
ב-2006 מפתח בשם Joerg Henrichs (המכונה "Hiker") החליט להמשיך את הפיתוח, תיקן את הבעיות שהיו אז במשחק, ושחרר אותו.
מאז שחררו גרסאות מדי כמה שנים שכללו שיפורים שונים ותוספות של מסלולים, העיקריות שבהן:
גרסה 0.7 (שוחררה ב-20 בדצמבר 2010) - כללה מנוע עיבוד תלת מימד חדש.
0.9 (שוחררה בשנת 2015) - שכללה שימוש במנוע גרפי חדש בשם "אנטארקטיקה".
גרסה 1.0 (שוחררה באפריל 2019) - שכללה תמיכה במשחק מקוון מרובה משתתפים.
המשחק דומה למשחקי מריו קארט וכן למשחק הקארטינג של קראש בנדיקוט - Crash Team Racing בפן העלילתי של המשחק, שכולל פתיחת עוד מסלולים והשגת עוד דמויות.
העלילה במשחק זה היא שנולוק כולא את גנו, הקמע של גנו/לינוקס, ועל טקס לפתוח את כל המסלולים ולסיים את כל האתגרים על מנת לשחרר את גנו.
טַקס – הקמע של לינוקס והדמות הראשית במשחק.
גנו – הקמע של פרויקט גנו.
משמש כאן כגורו של טקס ונראה רוכב על שטיח מעופף.
חי בפגודה עד שנכלא על ידי נולוק בתחילת המשחק.
חי בארמון לבה וכולא את גנו.
שרה – הקמע של אתר OpenGameArt .
קוֹנקי – הקמע של KDE.
אַדיוּמי – הקמע של אדיום .
קיקי – הקמע של התכנה Krita.
ביסטי – הקמע של FreeBSD.
אמנדה – הקמע של Window Maker.
אימיוּל – הקמע של התכנה eMule.
סוזן – הקמע של בלנדר.
גַּאברוֹש – הקמע של מדיהגובלין .
הקסלי – הקמע של דרווין .
סו – הקמע של Xfce.
פּידג'ין – הקמע של התוכנה Pidgin.
פַּאפי – הקמע של OpenBSD.
וילבֶּר – הקמע של התכנה GIMP.
בשל הדמיון למשחקי מריו קארט, יש שהתייחסו למשחק זה בתור "העתק בקוד פתוח" של אותם משחקים.
בדף החברה התייחסו לנושא זה, וכתבו ש"בזמן שכמה מהגרסאות הישנות ביותר של המשחק אכן ניסו לחקות את משחקי מריו קארט, אין זה המצב מזה זמן רב".
מעבר לכך קיבל המשחק תגובות מחמיאות לאורך השנים.
בשנת 2007 אף נכנס לדירוג חמשת משחקי המרוצים הטובים ביותר ללינוקס במגזין Full Circle .
במחשבים, Super I/O הוא הכינוי לבקר קלט/פלט הנמצא על לוח האם של המחשב, ותפקידו לספק ממשק נוח להעברת נתונים בין לוח האם ויתר חלקי המחשב, לבין רכיבים היקפיים בעלי רוחב פס נמוך יחסית, במטרה להוריד את העומס מהגשר הדרומי של ערכת השבבים.
רכיבים אלו הוצגו לראשונה בשנות ה-80 המאוחרות, תחילה ככרטיסי הרחבה, אך עד מהרה הוטמעו בלוחות האם עצמם.
ברוב הלוחות המודרניים שבב ה-Super I/O מולחם ישירות על לוח האם, ומבצע תפקידים שבעבר היו מבוצעים בשבבים נפרדים רבים על לוח האם.
שבב סטנדרטי שכזה, מספק פונקציונליות לרכיבים הבאים:
יציאה מקבילית תואמת תקן IEEE 1284. יציאה זו, בת 25 פינים, שימשה לאורך זמן רב כיציאה סטנדרטית עבור מדפסות.
בקר UART עבור תקשורת טורית (חיבורי COM)
ממשק חיבור PS/2 עבור מקלדת ועכבר.
שעון עצר הניתן לתכנות, תואם אינטל 8254.
השבב המאכסן את הגדרות ה-BIOS.
שבבים שנוצרו עבור לוחות אם חדישים יותר, מכילים בתוכם תכונות נוספות שכמעט ואינן דורשות משאבים, כגון:
חיישן המודד טמפרטורה עבור רכיבים מסוימים במחשב, מודד את מהירויות המאווררים, ואת המתח החשמלי של רכיבים במחשב.
מנגנון המתריע ל-BIOS על פתיחת מארז המחשב (Chassis intrusion), כך שלא יהיה ניתן לאתחלו כרגיל כל עוד הוא פתוח.
ניתן לשנות הגדרה זו ב-BIOS Setup.
בקר לשליטה במהירויות מאווררי המחשב.
יציאת משחק (Game port)/יציאת MIDI.
יציאה זו בת 15 פינים הייתה ממוקמת סמוך לכרטיס הקול, ושימשה במשך שנים רבות התקני MIDI, ובעבר גם ג'ויסטיקים, עד להפסקת התמיכה בהם עם יציאת מערכת ההפעלה חלונות ויסטה.
בעזרת הכללת מספר גדול שכזה של פונקציות פשוטות יחסית לתוך רכיב אחד, הצליחו יצרני לוחות האם להקטין את עלות הייצור בכך שכבר אין עליהם צורך להכניס התקנים רבים בנפרד לתוך הלוח.
יצרניות שבבי I/O ידועות כוללות את: Winbond (חברה טאיוואנית, שנמכרה מאוחר יותר לחברה טיוואנית אחרת בשם Nuvoton), ITE, Fintek, ו-Microchip Technology.
"Supalonely" הוא שיר של הזמרת הניו זילנדית ביני בהשתתפות הזמר האמריקאי גאס דפרטון.
תחילה השיר פורסם כרצועה במיני-אלבום השני שלה, סטלה וסטיב ב-15 בנובמבר 2019, ולאחר מכן הפך לסינגל השלישי והאחרון של האלבום.
השיר זכה לפופולריות עצומה בפלטפורמת שיתוף הווידאו המקוון טיקטוק במרץ 2020, וצבר יותר מ-6.9 מיליארד הופעות ברשת זו במשך החודש.
במצעדים הגיע השיר בשיאו לבין 40 הראשונים ביותר מ-25 מדינות, בהן בריטניה, ארצות הברית, אוסטרליה, קנדה, צרפת, גרמניה, הולנד וניו זילנד, והוסמך לתואר זהב בשבוע השני שלו באחרונה.
Supalonely נכתב במהלך טיול בן חודש בלוס אנג'לס.
השיר היה בהשראת פרידתה מבן זוגה, והוא נכתב כשיר בו תוכל ללעוג לעצבות שלה.
השיר "Blu" מאותו האלבום הוקלט יום אחרי Supalonely במהלך הטיול בלוס אנג'לס, והיה בהשראת אותה פרידה.
קיימות שלוש גרסאות של השיר: גרסה מפורשת, גרסה נקייה, ואחרת שמשמיטת לחלוטין את השורות של גאס דפרטון ומדלגת ישר אל סוף השיר אחרי הפזמון השני.
הווידאו קליפ של השיר עבר את קו ה-70 מיליון צפיות ביוני 2020, ארבעה חודשים לאחר יציאתו הראשונית.
קליפ השיר תואר כ-"חלומי" ו-"צבעוני" על ידי בילבורד.
אמילי רוז מ-Ones to Watch כינתה את הקליפ "חלום טכניקולור" וכתבה שביני "מציגה כמה מהלכי ריקוד רצחניים תוך שהיא מוכיחה שאתה עדיין יכול ליהנות לבדך".
ביני עצמה הסבירה בווידאו, "זה מתחיל בכך שאני נערה בודדה בבית, שבהמשך הופך לנוף החלומות המוזר הזה, שם אני בסופו של דבר רוקדת עם גאס".
בתוכנית האפל מיוזיק שלו, תיאר אלטון ג'ון את "Supalonely" כ"רצועת נפץ", והוסיף ותיאר את ביני כ"אמנית צעירה מדהימה" ש"כותבת באמת בצורה מבריקה".
אריאנה מארש מ-iD כתבה ששיר "הפופ שטוף השמש" "הופך את שיר הפרידה הטיפוסי שלך על ראשו".
בבילבורד דורג השיר במקום ה-11 ברשימת "50 השירים הטובים ביותר של 2020 (עד כה)".
השיר הוסמך לתואר זהב בשבוע השני שלו תחת איגוד תעשיית ההקלטות הניו זילנדי, כהגיע למקום השני במצעד, לאחר הופעת הבכורה שלו במקום השלישי בשבוע הקודם.
השיר הגיע בשיאו לעשירייה הפותחת במצעדי מדינות רבות, בהן אוסטרליה, קנדה, נורווגיה, אירלנד, הולנד ובלגיה, וכן ל-40 הראשונות במדינות אחרות, בהן בריטניה, ארצות הברית, צרפת, גרמניה, שוודיה, אוסטריה, פינלנד ודנמרק.
במאי 2020 הוציאה ביני רמיקס אקוסטי לשיר, בשם "Lownely".
גרסה "חולמנית" זו של השיר הוקלטה באולפן גיל הזהב במורנינגסייד, אוקלנד ב-25 במרץ, שעות ספורות לפני החלת הסגר הלאומי במסגרת התפרצות נגיף הקורונה בניו זילנד.
Sunflower הוא סינגל שהוקלט על ידי הזמרים והראפרים האמריקאים פוסט מאלון וסוואה לי, מתוך פסקול הסרט "ספיידרמן: ממד העכביש".
השיר יצא לאור ב-18 באוקטובר 2018, כסינגל הראשון מתוך הפסקול, על ידי חברת התקליטים ריפבליק רקורדס.
השיר נכלל גם באלבום האולפן השלישי של מאלון, Hollywood's Bleeding.
מאלון שבר את שיא זה מאוחר יותר עם השיר "Circles", בשנת 2019.
השיר הועמד לפרס גראמי לביצוע הפופ הטוב ביותר של צמד/להקה בטקס פרסי גראמי ה-62.
מאלון אישר את מוערבותו בסרט ספיידרמן: ממד העכביש ב-2 באוקטובר 2018 בתוכנית הלילה בכיכובו של ג'ימי פאלון, בו הודיע כי כתב את "Sunflower", אותו הוא גם מבצע, וביצע קטע מתוך השיר.
ב-15 באוקטובר, חשף סוואה לי שהוא ישתתף בשיר יחד עם מאלון, ופרסם קטע נוסף מהשיר.
לי אמר שהוא "נרגש מאוד" לקראת השיר.
ב-18 באוקטובר 2018, השיר יצא כסינגל.
ספרינג אספרס, ראש המוזיקה והעניינים היצירתיים של סרטי סוני, אמר כי "פוסט וסוואה העבירו שיר הרואי ורגשי כאחד, וזה בדיוק מה שצריך סיפור של ספיידרמן.
הוא אנמטי, אבל גם לבבי - הפסקול המושלם כדי שמיילס יגלה את איש העכביש שבתוכו".
מאלון ולי שיתפו בפעולה בעבר, בשיר "Spoil My Night", שנכלל באלבומו של מאלון, Beerbongs & Bentleys, משנת 2018.
ב-18 באוקטובר 2018 פורסם וידאו קליפ מילים של השיר.
הקליפ מורכב מצילומי הסרט והמילים מוצגות בסגנון הקומיקס של הסרט.
ב-10 בינואר 2019 יצא קליפ רשמי לשיר.
הקליפ הוא בלייב אקשן ומכיל גם קטעי וידאו של הקלטת השיר.
מאז צאתו, זכה וידאו קליפ המילים ללמעלה ממילארד צפיות ביוטיוב.
בבילבורד, כינה גיל קאופמן את השיר "בלדה פאנקית וחולמנית", לאחר שהאזין לתצוגה מקדימה של השיר.
ישראל דאראמולה מ-Spin טען כי השיר הוא שיר "נוצץ ונשמתי" ש"יאהבו מעריצי השירים המלודיים יותר שנעשו על ידי פוסט וסוואה לי".
פטריק דויל מרולינג סטון אפיין את השיר כ"יומן של מערכת יחסים סלעית, שעובר על הגבול בין היפ הופ לדרים פופ".
השיר הגיע היישר אל המקום התשיעי במצעד הבילבורד הוט 100. לאחר ששהה כשלושה שבועות בחמישייה הראשונה, ב-19 בינואר 2019 הגיע השיר למקום הראשון, תוך שעלה מהמקום השלישי בשבוע הקודם.
השיר הוא שירו השלישי של מאלון ושירו הראשון של סוואה לי כסולן שהגיע למקום הראשון במצעד, וכן השיר הראשון מתוך פסקול, מאז "" של ג'סטין טימברלייק מהפסקול של טרולים, שהגיע למעמד זה.
השיר צעד כ-33 שבועות לא רצופים בעשירייה הפותחת של המצעד, ובכך הפך לשיר בעל המספר הרב ביותר של שבועות בעשירייה הפותחת של המצעד, יחד עם "Shape of You" של אד שירן ו-"Girls Like You" של מארון 5 בהשתתפות קארדי בי.
בשנת 2020, נשבר השיא בשנית על ידי מאלון עם השיר "Circles", כשהה בעשירייה הפותחת כ-38 שבועות רצופים.
על פי הפדרציה הבינלאומית לתעשייה הפונוגרפית, השיר היה השיר הרביעי המצליח ביותר לשנת 2019, תוך שמכר כ-13.4 יחידות.
בארצות הברית, השיר הוא שיר ה-R&B/היפ הופ השני המצליח ביותר לשנת 2019, עם 6.3 מיליון יחידות, ובהם 668,000 הורדות דיגיטליות.
אזורתאריך יציאהפורמטחברת תקליטיםמקוראיטליה19 באוקטובר 2018רדיו להיטים עכשווייםיוניברסלארצות הברית23 באוקטובר 2018ריפבליקרדיו קצבי עכשווי29 במרץ 2019תקליט ויניל 7-אינץ'
"SuperStar" (בעברית: "כּוֹכַב-עָל") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השני, .
אף על פי שלא יצא כסינגל שיווקי ולא כסינגל, הצליח השיר להגיע למקום ה-26 במצעד הבילבורד הוט 100.
כלפי השיר הופנו ביקורות חיוביות, תוך שברולינג סטון הוא דורג במקום ה-148 ברשימת "כל 206 השירים של טיילור סוויפט, לפי דירוג".
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג148BuzzFeed167 השירים הטובים ביותר של טיילור סוויפט, לפי דירוג101NMEהשירים הטובים ביותר של טיילור סוויפט, לפי דירוג160Paste158 השירים הטובים ביותר של טיילור סוויפט, לפי דירוג48Vulture179 השירים הטובים ביותר של טיילור סוויפט, לפי דירוג146
הוא הגיע למקום ה-26 במצעד הבילבורד הוט 100. בקנדה הוט 100, הוא הצליח להגיע למקום ה-35 והיה לאחד מהשירים המצליחים ביותר מהאלבום.
במצעד השירים הדיגיטליים הוא התברג במקום ה-14.
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-8.4 מיליון השמעות.
"" (בעברית: "כּוֹכַב-עָל (גרסתה של טיילור)") היא הקלטה חוזרת של "SuperStar".
Sunset Season (בעברית: עונת השקיעה) הוא המיני-אלבום הראשון של הזמר-יוצר האמריקאי, קונאן גריי.
המיני-אלבום יצא ב-16 בנובמבר 2018 על ידי חברות התקליטים ריפבליק רקורדס ויוניברסל מיוזיק גרופ.
המיני-אלבום הופק על ידי גריי עצמו ודן ניגרו.
המיני-אלבום הגיע למקום השני במצעד ה-Heatseekers ולמקום ה-116 בבילבורד 200.
המיני-אלבום נכתב בהשראת אלבום הבכורה של הזמרת הניו זילנדית לורד, Pure Heroine.
בנובמבר 2019, גריי ציין את חגיגות השנה לצאת המיני-אלבום בציוץ שכתב בטוויטר.
"אינני יכול לתאר עד כמה חמשת השירים שהוצאתי שינו את חיי, לכן אני לא אני אנסה זאת.
אני מאושר יותר משהייתי אי פעם".
הציוץ לווה בצילום מסך אשר מציג את צמיחת המיני-אלבום בספוטיפיי.
המיני-אלבום צבר למעלה מ-145 מיליון השמעות בשנה אחת.
"Sunshine" הוא סינגל של הזמר הבריטי, ליאם פיין, כשיר הנושא של הסרט הבאג של רון.
השיר יצא, על ידי 20th Century Studios, קפיטול רקורדס והמפסטון רקורדס, ב-27 באוגוסט 2021.
נכון לדצמבר 2021, הסינגל הושמע למעלה מ-8 מיליון פעמים בספוטיפיי.
הווידאו קליפ יצא לראשונה בערוץ היוטיוב של ליאם פיין ב-27 באוגוסט 2021. נכון לדצמבר 2021, הווידאו קליפ נצפה למעלה מ-2.9 מיליון פעמים פעמים.
אזורתאריךפורמטחברת תקליטיםעולמי27 באוגוסט 2021הורדה דיגיטלית, הזרמת מוזיקה20th Century Studios, קפיטול רקורדס, המפסטון רקורדס
Sunrise, Sunset (בעברית: זריחה, שקיעה) הוא אלבום אוסף של זמר הג'אז האמריקאי טוני בנט.
את האלבום הוציאה לאור ב-22 ביוני 1973 חברת התקליטים קולומביה רקורדס.
הוא כולל כמה שירים שהוקלטו על ידי בנט בתקופה שהיה חתום בחברת קולומביה ולא פורסמו.
"Super Freaky Girl" הוא סינגל שהוקלט על ידי הראפרית האמריקאית ניקי מינאז'.
הוא יצא לאור ב-12 באוגוסט 2022, על ידי חברות התקליטים יאנג מאני וריפבליק רקורדס, כסינגל הסולו הראשון שלה מזה שלוש שנים.
הוא מכיל סימפול של השיר "Super Freak" של ריק ג'יימס משנת 1981. "Super Freaky Girl" הושווה על ידי מספר מבקרי מוזיקה ל-"Anaconda" מ-2014, מכיוון ששתי הרצועות מכילות סימפולים ומילים בעלות אופי מיני.
גרסה מורחבת של השיר בשם "רומן רמיקס" יצאה בהפתעה ב-18 באוגוסט 2022. ברמיקס התווספה גרסה נוספת המבוצעת על ידי האלטר אגו של מינאז', רומן זולנסקי.
השיר קיבל מועמדות לפרסי הווידאו קליפים של MTV בקטגוריית "שיר הקיץ".
בשבוע הראשון לצאתו השיר הגיע למקום הראשון במצעד הבילבורד הוט 100, ומינאז' הפכה לראפרית הראשונה להיכנס עם שיר סולו אל המקום הראשון במצעד מאז לורן היל ב-1998. זהו השיר השלישי בסך הכל שלה להגיע לראש המצעד.
בשבוע השני לצאתו השיר הגיע למקום הראשון במצעד הסינגלים של ניו זילנד, והפך לשיר הראשון שלה להגיע לראש מצעד זה.
ב-25 באוקטובר 2022, השיר נהפך לשיר הראפ הסולו המהיר ביותר אשר חוצה את רף ה-200 מיליון השמעות ברשת הזרמת המדיה ספוטיפיי.
ב-13 ביולי 2022 פרסמה מינאז' טיזר ראשון לשיר, כשהוא נקרא "Freaky Girl".
עמוד הטוויטר הרשמי של ריק ג'יימס, ששיר שלו מסומפל ב-"Freaky Girl", צייץ על כך בטוויטר וכינה אותו "באנגר".
מינאז' ביקשה ממעריציה לבחור את השם הרשמי של השיר, "Super Freaky Girl".
היא הסבירה כי בשל בעיות משפטיות לא יכלה להשתמש ב-"Freaky Girl" או "Freak", שזכה בהצבעה.
ב-22 ביולי הכריזה על תאריך פרסום הרצועה, 12 באוגוסט.
ב-5 באוגוסט חשפה את העטיפה שלה.
הקטע שפורסם על ידי הזמרת הפך לויראלי בטיקטוק.
"Super Freaky Girl" היא הפעם השנייה שמינאז' סימפלה את "Super Freak", לאחר שהשתמשה בו גם ב-"Dilly Dally", רצועה מהמיקסטייפ שלה מ-2007, Playtime Is Over.
הוצאת "Super Freaky Girl" רשמה את יצירת הסולו הראשונה של מינאז' מאז "Megatron" ב-2019.
ב-18 באוגוסט 2022 הוציאה מינאז' גרסה מורחבת ל-"Super Freaky Girl", שכונתה "רומן רמיקס".
זו גרסה בהשתתפותו של האלטר אגו שלה, רומן זולנסקי.
השיר ארוך בדקה מהמקור, יש לו סוף שונה, ונוסף לו בית שלישי.
ב-9 בספטמבר 2022 הוציאה מינאז' רמיקס לשיר באירוח הראפריות ג'יי טי מהצמד סיטי גירלז, ביה, אקבר וי, קייטי גוד בנדז ומאליבו מיטץ'.
מגזין "בילבורד" סקר את ההופעות הטובות ביותר מתוך הטקס פרסי המוזיקה של MTV ודירג את הופעתה של מינאז' במקום הראשון.
+תארים עבור "Super Freaky Girl"מקוםתאריםמכירותאוסטרליהפלטינה70,000 ניו זילנדפלטינה30,000הממלכה המאוחדתזהב 400,000ארצות הבריתפלטינה1,000,000פוליןזהב25,000
+ תאריכי יציאות לאור ופורמטים עבור "Super Freaky Girl"מדינהתאריךפורמטגרסהחברת תקליטיםמקורכלל העולם12 באוגוסט 2022הורדה דיגיטלית • הזרמת מוזיקהמקוריתיאנג מאני • ריפבליקארצות הברית16 באוגוסט 2022רדיו להיטים עכשוויים • רדיו שירים קצבייםיאנג מאני • קאש מאני • ריפבליקכלל העולם18 באוגוסט 2022הורדה דיגיטלית • הזרמת מוזיקהרמיקסריפבליק
Super Gremlin הוא סינגל של הראפר האמריקאי קודאק בלאק, שיצא לאור ב-30 באוקטובר 2021, מתוך אלבום האוסף של הלייבל סניפר גאנג, Sniper Gang Presents Syko Bob & Snapkatt: Nightmare Babies, פרויקט המזוהה עם חג ליל כל הקדושים.
הוא נשלח לרדיו האורבני האמריקאי ב-11 בינואר 2022, והגיע בשיאו למקום השלישי במצעד הבילבורד הוט 100. השיר נכלל גם באלבום האולפן הרביעי של קודאק בלאק, Back for Everything.
השיר לקוח מאלבומם של הראפרים מסניפר גאנג סייקו בוב וסנאפקאט Sniper Gang Presents Syko Bob & Snapkatt: Nightmare Babies, פרויקט בן 11 רצועות, בו קודאק בלאק מופיע בשמונה שירים.
מ-HotNewHipHop ציין כי המעריצים שיבחו את השיר כ"חזרה לשגרה" של קודאק.
ב-3 בדצמבר 2021, היוטיוברים זיאס ובי.
לו פרסמו סרטון של קודאק מצטרף אליהם לצפייה בקליפ של "Super Gremlin".
קטעים מהסרטון הפכו לוויראלים בעקבות התנהגותו ה"מוזרה".
זה הוביל לכך שקודאק הגיב לאנשים שטענו כי היה מסומם, כשצייץ "Lol אני מזייף שאני ישנוני, אני לא מסטול חברים, אני עובר בדיקות סמים באופן עקבי".
הדגימה הווקאלית המופיעה בתחילת השיר ובסופו במהלך הפזמונים נקראת "Errror" מאת להקת האינדי רוק הגרמנית How to Loot Brazil.
ג'ון פאוול מ-Revolt ראה את השיר כבולט ב-Nightmare Babies.
ברשימת מפיקי ההיפ הופ הטובים ביותר לשנת 2021, קמת היי מ-XXL שיבח את עבודתו של המפיק ATL ג'ייקוב במהלך השנה וטען: "הכי חשוב, ג'ייקוב עזר לקודאק בלאק להבקיע את להיטו האחרון עם 'Super Gremlin', שיר שמאז שהתפרץ יותר מאשר בקבוק קוקה קולה עם חופן מנטוס שנפל לתוכו".
הווידאו קליפ, שיצא לאור ב-1 בנובמבר 2021, הוא בסגנון ליל כל הקדושים, והוא משלב סצנות של קודאק בלאק מסתובב עם תמונות של חדרים מוכתמים בדם, תא מרופד, קלטת זירת פשע ודומינטריקס.
הראפרית האמריקאית לאטו פרסמה את "Super Gremlin Freestyle" ב-27 בדצמבר 2021, אותו הקליטה באולפן שלה באטלנטה.
מקוםתאריםמכירות קנדה (Music Canada) פלטינה 80,000 ארצות הברית (RIAA) פלטינה 1,000,000
"Sunroof" הוא שיר של הזמר האמריקאי ניקי יור והמוזיקאי והמפיק מלוס אנג'לס דייזי.
השיר יצא לאור ב-3 בדצמבר 2021, באמצעות ת'ירטי נוטס וקולומביה רקורדס.
באוגוסט 2022 נכנס השיר לעשירייה הפותחת בבילבורד הוט 100 וזכה ליותר מ-300 מיליון השמעות בספוטיפיי.
בספטמבר 2022, הגיע לצמרת מצעד קנדה הוט 100.
השיר הוא שיתוף פעולה בין דייזי ליור, והרעיון ליצירתו בא מהודעה קולית שדייזי קיבל מיור.
בהרחבה על יצירת השיר, אמר יור: "רציתי ליצור שיר שתופס את תחושת ההתרגשות כשאתה פוגש מישהו שאתה לא יכול להפסיק לחשוב עליו.
רציתי שיהיה לי מוצר שיהיה כיף עם אנרגיה גבוהה ועדיין קל להאזין לו.
כשאני פוגש מישהו כזה, המחשבה עליו היא כמו גירוד במוח שלי שאני לא יכול לגרד.
אז רציתי שהשיר יהיה קליט כדי שיידבק לך בראש בדיוק כמו כשאתה תקוע במחשבה על מישהו".
בנג'מין קרוננברג מ-Early Rising שיבח את השיר ותיאר אותו כרצועה שנדבקת "בראש שלך כל היום" הודות ל"הפקה המוארת" של דייזי ו"השירה המבעבעת והפופית" של יור.
מיילס אופטון מ-Sheesh Media כינה את השיר "רצועת פופ מיידית של תולעת-אוזניים" הכוללת "הפקה חדה" של דייזי ו"מלודיות ווקאליות בעלות אנרגיה גבוהה".
השיר הפך לאחד מלהיטי הקיץ של 2022.
"Sunday Bloody Sunday" (בעברית: "יום ראשון העקוב מדם") הוא שיר של להקת הרוק האירית U2. זהו השיר הפותח של האלבום שלהם War מ-1983 והוא יצא כסינגל השלישי מהאלבום ב-21 במרץ 1983 בהולנד ובגרמניה המערבית.
זהו אחד מהשירים הכי פוליטיים של U2 והמילים שלו מתארות את האימה שחש צופה בסכסוך בצפון אירלנד.
השיר בעיקר מתרכז בתקרית יום ראשון העקוב מדם שהתרחשה ב-1973 בדרי ובה חיילים בריטים ירו והרגו מפגינים לא חמושים למען זכויות אזרח.
יחד עם השיר "New Year's Day", השיר הזה עזר ל-U2 להגיע לקהל רחב יותר של מאזינים.
הוא התקבל היטב באופן כללי על ידי המבקרים.
"Sunday Bloody Sunday" התחיל מריף גיטרה ומילים שכתב הגיטריסט דה אדג' ב-1982. בזמן שהסולן בונו ואשתו אלי יוסון היו בירח דבש בג'מייקה, דה אדג' עבד באירלנד על מוזיקה לאלבום הבא של הלהקה.
לאחר ויכוח עם חברה שלו ותקופה שבה הרגיש ספק ביכולות כתיבת השירה שלו, דה אדג' "הרגיש מדוכא...
ותיעל את הפחד ואת התסכול ואת התיעוב העצמי שלו לקטע מוזיקה".
לאחר שבונו שכתב את המילים, הלהקה הקליטה את השיר באולפני וינדמיל ליין בדבלין.
כנר מקומי בשם סטיב ויקהאם פנה לדה אדג' בוקר אחד בתחנת אוטובוס ושאל אם U2 צריכה כנר באלבום הבא שלה.
ויקהאם הקליט את הכינור האלקטרוני שלו שנכנס לשיר.
המילים לשיר הושפעו ממפגש עם תומכי הצבא האירי הרפובליקני בניו יורק.
כגימיק שיווקי, המנהל של U2, פול מקגינס, ארגן שהלהקה תופיע בתהלוכת יום פטריק הקדוש בניו יורק ב-1982. עם זאת, הוא מאוחר יותר גילה שיש אפשרות שבובי סנדס, אשר מת מרעב משביתת רעב ופעל בצבא האירי הרפובליקני הזמני בשנה הקודמת, יהיה מרשל של כבוד בתהלוכה.
מכיוון שהם הרגישו שהטקטיקות של הצבא האירי הרפובליקני האריכו את הלחימה בצפון אירלנד, מקגינס וחברי הלהקה החליטו לא להשתתף בתהלוכה.
מקגינס נפגש עם אחד ממארגני התהלוכה בבר בניו יורק כדי לארגן את הביטול, ונכנס לדיון נוקב איתו על הצבא האירי הרפובליקני.
מקגינס אמר שהמארגן "ביקש ממני כל הזמן לשמור על קול נמוך מכיוון שהמקום היה מלא בשוטרי ניו יורק – שוטרים אירים – והוא חשב שאני אגרום לנו להיהרג".
הלהקה אמרה שהמילים מתייחסות גם ליום ראשון העקוב מדם ב-1972 וגם ליום ראשון העקוב מדם ב-1920, אבל הן לא באופן ספציפי על האירועים האלה.
השיר לוקח את נקודת המבט של מישהו שנחרד ממעגל האלימות.
הבסיסט של U2, אדם קלייטון, זוכר ששיקול דעת הוביל את ההסרה של השורה הטעונה פוליטית הזו והשיר הפך ל"נקודת מבט מאוד הומנית ולא קנאית...
למרות שווידאו קליפ שיווקי לא הופק להוצאה המקורית, הלהקה השתמשה בצילומים מהופעה ב-5 ביוני 1983 שצולמה עבור סרט ההופעה "U2 Live at Red Rocks: Under a Blood Red Sky" שהתקיימה באמפיתיאטרון רד רוקס בקולורדו כדי לקדם את השיר.
הווידאו קליפ בוים על ידי גאווין טיילור ורואים בו את בונו משתמש בדגל לבן במהלך הופעות של השיר.
ב-2004, רולינג סטון ציטט את ההופעה כאחת מ-50 רגעים ששינו את ההיסטוריה של הרוק אנד רול.
U2 היו מודעים לכך כשהם הקליטו את "Sunday Bloody Sunday" שהמילים של השיר יוכלו להתפרש לא נכון על ידי קנאים, ואולי להעמיד אותם בסכנה.
חלק מהמילים המקוריות של דה אדג' דיברו באופן מפורש נגד מורדים אלימים, אבל הלהקה הורידה את המילים האלה כדי להגן על עצמה.
אפילו ללא המילים האלה, היו מאזינים שהחשיבו את השיר כשיר מחאה אירי שמהלל את האירועים בימי ראשון העקובים מדם.
מבחינה מסחרית, הסינגל הצליח במיוחד בהולנד, היכן שהוא הגיע למקום השלישי במצעדים.
בארצות הברית, השיר הושמע הרבה בתוכניות רדיו של מוזיקת רוק ויחד עם הסינגל "New Year's Day" עזר לחשוף את U2 לקהל רוק אמריקאי מיינסטרימי.
הביקורות על השיר היו חיוביות.
"Sunday Bloody Sunday" בוצע יותר מ-600 פעמים על ידי U2. הוא בוצע לראשונה בדצמבר 1982 בגלאזגו, סקוטלנד בסיבוב הופעות מקדים לסיבוב ההופעות "War".
במהלך הופעות של השיר בונו היה אומר לקהל ש"זה לא שיר מחאה, זה 'Sunday Bloody Sunday'" כדי להדגיש שהשיר הוא לא שיר קנאי.
בהופעות בונו היה מציב דגל לבן בקדמת הבמה.
בונו היה שר "no more!".
הלהקה ביצעה את השיר בלייב אייד ביולי 1985.
סרט ההופעה "Rattle and Hum" מ-1988 כולל ביצוע של השיר שהוקלט ב-8 בנובמבר 1987 בדנוור, קולורדו.
באותו היום בוצע פיגוע יום הזיכרון בצפון אירלנד ובונו גינה את הפיגוע בזמן השיר.
אחרי סיבוב ההופעות "The Joshua Tree", בונו אמר שהלהקה אולי לא תבצע את השיר יותר שוב מכיוון שהשיר "הפך לאמיתי" בהופעה בדנוור ואי אפשר יהיה להשתוות לזה.
"Sunday Bloody Sunday" לא בוצע במהלך 47 ההופעות הבאות במסע ההופעות "Lovetown" ב-1989. השיר הופיע שוב לתקופה קצרה בסיבוב ההופעות "Zoo TV".
בסיבוב ההופעות "PopMart" הלהקה נתנה הופעה בסרייבו שהייתה שרויה במלחמה שכללה גרסת סולו של השיר על ידי דה אדג'.
"Sunday Bloody Sunday" בוצע ככה עד לסוף סיבוב ההופעות במרץ 1998. בהופעות בניו יורק אחרי פיגועי 11 בספטמבר, בונו החזיק את דגל ארצות הברית.
ב-2004, רולינג סטון דירג את השיר במקום ה-268 ברשימת 500 השירים הגדולים בכל הזמנים.
בגרסה חדשה של הרשימה מ-2010 השיר דורג במקום ה-272. ב-2006, המגזין Q דירג את "Sunday Bloody Sunday" במקום ה-18 ברשימת השירים הטובים ביותר של שנות ה-80. הצוות של היכל התהילה של הרוק אנד רול בחר ב-"Sunday Bloody Sunday" כאחד מ-500 השירים שעיצבו את הרוק אנד רול.
הניו סטייטסמן שם אותו ברשימת 20 השירים הפוליטיים הטובים ביותר ומגזין טיים שם אותו ברשימת עשרת שירי המחאה הטובים ביותר.
פרסתאריךקטגוריהתוצאהמקורפרס המוזיקה במדיה של הוליווד19 בנובמבר 2025השיר הטוב ביותר – ביצוע על המסך (סרט)
אדם קלייטון – גיטרה בס
סטיב ויקהאם – כינור אלקטרוני
Super Live in Japan הוא אלבום הווידאו השני של להקת הרוק הבריטית-קנדית קווין+פול רודג'רס משנת 2006, אשר יצא לאור ביפן בלבד.
האלבום הוקלט בעת הופעה באולם סאיטאמה סופר ארנה ב-27 באוקטובר 2005, במסגרת סיבוב ההופעות הראשון של הלהקה, Queen + Paul Rodgers Tour.
על אף שהסרט הופץ ביפן בלבד, 15 מהשירים המופיעים בו הופיעו בגרסה המורחבת של אלבום האולפן הראשון של הלהקה, The Cosmos Rocks משנת 2008. הסרט מכיל גרסאות כיסוי לשירי להקות קווין, רוק ת'רפי, בד קומפני, פרי, וקריירות הסולו של בריאן מיי ופרדי מרקיורי, סולן הלהקה שקדם לרודג'רס.
האלבום נפתח בשיר "Lose Yourself" של הראפר אמינם.
כאות תודה על השימוש בשירו, כתב את "Beautiful"- סאמפל לגרסת כיסוי שהקליטה הלהקה לשיר "Reaching Out" של רוק ת'רפי, בה היו חברים מיי ורודג'רס.
אל סרט ההופעה צורף סרט דוקומנטרי באורך 25 דקות בשם Backstage in Budapest.
פול רודג'רס - שירה מובילה וגיטרה
רוג'ר טיילור - תופים, שירה מלווה ושירה מובילה
ג'יימי מוזס - גיטרת קצב ושירה מלווה
דני מירנדה - גיטרת בס ושירה מלווה
Suno AI (מהמילה ההינדית: "הקשיבו") היא תוכנה ליצירת מוזיקה באמצעות בינה מלאכותית גנרטיבית, המייצרת שירים ריאליסטיים המשלבים קולות אנושיים וכלי נגינה שונים.
התוכנה נגישה לציבור הרחב מאז ה-20 בדצמבר 2023, האתר קיים ברשת ובעזרת שיתוף פעולה עם מיקרוסופט, הוכללה Suno כתוסף ב-Microsoft Copilot.
התוכנה פועלת על ידי התאמת שירים לפרומפטים שמספקים המשתמשים.
Suno לא חושפת את מאגר הנתונים בו השתמשה לאימון מודלי הבינה המלאכותית שלה, אך טוענת שננקטו צעדים להגנה עליה מפני פלגיאט ובעיות קניין רוחני.
החברה אוסרת על משתמשים בגרסה החינמית לייצר רווח באמצעות פרסום שירים שנוצרו ב־Suno בYouTube או בספוטיפיי.
קהילת היוצרים והמושג "אמן סונו"
עם שכלול המודלים (כגון גרסה V4), צמחה קטגוריית יוצרים המכונה 'אמן סונו' (Suno Artist).
יצירתם של אמנים אלו מבוססת על שילוב בין הנדסת פרומפטים (Prompt Engineering), אוצרות מוזיקלית והדרכה ווקאלית של המודל.
בשנת 2025 החלו חברות תקליטים מסורתיות להחתים יוצרי AI, דוגמת imoliver בלייבל Hallwood Media.
בישראל פועלת קהילת 'סונו ישראל' (Suno Israel), המרכזת את פעילות היוצרים בתחום, תוך קידום שימוש אתי בטכנולוגיה והכרה בזכויות יוצרים על מרכיבי היצירה האנושיים.
Suno פותחה במקור כניסוי של חובבים ב-Discord בתחילת 2023 על ידי קבוצת מוזיקאים ומומחי בינה מלאכותית מקיימברידג', מסצ'וסטס, עם ניסיון קודם בחברות טכנולוגיה כמו מטא, ו-ByteDance.
ב-1 במרץ 2024, גרסת Suno v3 נכנסה לבדיקת אלפא עבור משתמשים עם מנויי Pro ו-Premier לשירות.
הגרסה כוללת הארכת אורך השירים לעד שתי דקות, כמו גם שיפור בפרשנות למשמעות המילים והוספת "רגשות" לשירים בהתאם.
ב-21 במרץ 2024, Suno שחררה את גרסת v3 לכלל המשתמשים.
דגם נוכחי v4 יכולת לעשות שירים יותר ארוכים ואיכותיים.
החברה השיקה ב-25 בספטמבר 2025 תחנת עבודה דיגיטלית ליצירה מוזיקלית (DAW) בשם Suno Studio.
נכון לספטמבר 2025, שווי החברה מוערך בכ-500 מיליון דולר.
בספטמבר 2025 חברות התקליטים הגדולות בארצות הברית הגישו תביעה מתוקנת נגד החברה, בטענה שהורידה באופן פיראטי הקלטות מיוטיוב לצורך אימון המודלים שלה, בתהליך המכונה "חילוץ תוכן מוזרם" .
התביעה באה לאחר הסכם פיצוי של 1.5 מיליארד דולר שנחתם בין חברת אנת'רופיק לבין סופרים שטענו כי ספריהם שימשו לאימון מודלים של בינה מלאכותית.
SuperNatural (בעברית: עַל-טִבעִי) הוא אלבום אולפן של המפיק המוזיקלי הישראלי עופר ניסים.
הוא יצא לאור ב-18 בספטמבר 2020 בהוצאת חברת התקליטים עופר ניסים מיוזיק.
בשנת 2017 הוציא ניסים את Love לכבוד חג החנוכה, כמו גם ברוח הסילבסטר.
אלבום זה יצא ברוח חג ראש השנה שאירע ביום יציאתו.
האלבום כלל שירים חדשים בהם השתתפו מגוון רחב של מוזיקאים, כדוגמת מאיה סימנטוב, מיסטר בלאק, נסרין קדרי, אילן פלד ועדן פינס.
עופר ניסים עורך בשנה קלנדרית ארבע עד חמש הופעות בסך הכול.
בדרך כלל, הן מתוארכות לחג החנוכה והסילבסטר, חג פורים, חודש הגאווה וראש השנה.
בשנת 2017 יצא אלבומו Love לכבוד השניים הראשונים שצוינו.
SuperNatural יצא לכבוד האחרון מביניהם, ובשנת 2022 יצא מיני-אלבום לכבוד השני מביניהם.
בשנת 2024 יצא אלבום נוסף לכבוד חודש הגאווה – הוא יצא בצל מלחמת חרבות ברזל וכלל שיר למען החטופים במלחמת חרבות ברזל.
בשנת 2020, בצל מגפת הקורונה הודיע ניסים על יציאתו של SuperNatural כמו גם על עטיפתו.
סאנראן היא חברה אמריקאית המספקת מערכות פוטו-וולטאיות ופאנלים סולארים.
החברה הוקמה בשנת 2007, במטרה לספק התקן סולארי להפקה ישירה של אנרגיה חשמלית.
בשנת 2008, גייסה החברה כ-12 מיליון דולר מקרן Foundation Capital.
בשנת 2009, גייסה כ-18 מיליון דולר נוספים בסבב גיוס בהובלת Accel Partners.
בשנת 2010, חתמה על עסקה עם חברת PG&E בהיקף של כ-100 מיליון דולר ובהמשך השנה גייסה כ-55 מיליון דולר מקרן ההשקעות Sequoia Capital.
בשנת 2015, הונפקה החברה בבורסה לניירות ערך הנאסדק במחיר של 14 דולר למניה עם שווי שוק של 1.36 מיליארד דולר.
בשנת 2017, הכריזה על שיתוף פעולה עם חברת National Grid.
בשנת 2020, רכשה את חברת Vivint Solar תמורת כ-3.2 מיליארד דולר.
בשנת 2022, הכריזה על הסכם עם חברת פורד, שבמסגרתו הוגדרה כמתקינה הרשמית של תחנות טעינה לרכב החשמלי F-150 Lightning.
בחודש נובמבר 2024, נבחרה מנכ"לית החברה לאחת מ-100 ממנהיגי האקלים של מגזין טיים.
"Sunset Blvd" (בעברית: שדרות סאנסט) הוא שיר של הזמרת האמריקאית סלינה גומז והמפיק המוזיקלי האמריקאי בני בלנקו, שיצא לאור ב-14 במרץ 2025, על ידי חברות התקליטים SMG Music LLC, Friends Keep Secrets ואינטרסקופ רקורדס, כסינגל השני מתוך אלבום האולפן המשותף שלהם, I Said I Love You First.
בלנקו וגומז כתבו את השיר עם ג'סטין טרנטר, קשמיר קאט, מייקל פולק, אמנדה אייבנז וג'רמי מלוין, והפיק הראשון יחד עם כרום ספארקס וברט שודל.
בפברואר 2025 הכריזו גומז ובלנקו על פרויקט משותף, I Said I Love You First.
מאוחר יותר יצא לאור הסינגל המוביל של האלבום, "Call Me When You Break Up", בהשתתפות גרייסי אברמס, ובהמשך רמזו על סינגל נוסף ששמו "Younger and Hotter Than Me".
ב-4 במרץ נחשפה רשימת הרצועות של האלבום ברשתות החברתיות, ובשבוע שלאחר מכן הכריזו רשמית על הסינגל הבא מתוכו, "Sunset Blvd".
"Sunset Blvd" מתואר כרצועת סינת'פופ, אמביינט פופ ודרים פופ, ומקור שמו מרחוב בעל אותו שם בלוס אנג'לס, בו ערכו גומז ובלנקו את הדייט הראשון שלהם.
ב-14 במרץ 2025 עלה "Sunset Blvd" לפלטפורמות ההורדה הדיגיטלית והסטרימינג, לצד וידאו קליפ בבימויה של פטרה קולינס.
בקליפ שאבה גומז השראה מקלאסיקות קאלט ומאסתטיקות משנות ה-80. התסרוקת והאיפור שלה היוו מחווה לסרטו של פרנסיס פורד קופולה משנת 1982, "One from the Heart".
פרסשנהקטגוריהתוצאהמקורפרס הווידאו קליפים של MTV7 בספטמבר 2025שיתוף הפעולה הטוב ביותר
אזור תאריך פורמט חברת תקליטים סימוכין עולם 14 במרץ 2025 הורדה דיגיטלית • סטרימינג SMG מיוזיק LLC • Friends Keep Secrets • אינטרסקופ ארצות הברית 20 במרץ 2025 תקליט 7-אינץ'
"Sunshine" הוא סינגל של להקת הפופ רוק האמריקאית, ואן ריפאבליק, שיצא ב-10 בנובמבר 2021, בהוצאת חברות התקליטים אינטרסקופ רקורדס ומוזלי מיוזיק גרופ.
השיר מופיע באלבום האולפן השישי של הלהקה, Artificial Paradise כסינגל המוביל של האלבום.
השיר נכתב על ידי נואל זנקנלה, זאק סקלטון, ברנט קטצל, קייסי סמית', טיילר ספרי וראיין טדר, והופק על ידי טיילר ספרי, ראיין טדר, ברנט קטצל וסימון אוסקרופט.
השיר הוא שיר הנושא של הסרט "קליפורד הכלב האדום הגדול" מ-2021.
נכון לספטמבר 2025, השיר הושמע למעלה מ-565 מיליון פעמים בספוטיפיי, ולמעלה מ-27 מיליון פעמים ביוטיוב.
"Sunshine" הוא סינגל של אמן הרגאיי וההיפ הופ האמריקאי מתיסיהו, שיצא לאור ב-8 במאי 2012. השיר הוא הסינגל המוביל מתוך אלבומו הרביעי של מתיסיהו, "Spark Seeker".
יציאתו סימנה נקודת מפנה בקריירה ובחיים האישיים של האמן, הן מבחינה סגנונית והן מבחינה אידאולוגית.
הקליפ של השיר צולם בישראל.
השיר "Sunshine" נכתב בתקופה בה מתיסיהו עבר תהליך של התרחקות הדרגתית מהאורתודוקסיה החסידית, שכלל גילוח זקנו המפורסם והחלפת המראה החיצוני המזוהה איתו, מראה ששיקף את זהותו הדתית.
השיר משקף את המהלך הזה ואת חיפושו העצמי העמוק, ואת הרצון לחזור ל"מהות הפנימית" שלו.
נושאי המפתח בשיר "Sunshine" של מתיסיהו מתמקדים בשיקום וצמיחה אישית.
השיר מעודד חזרה למהות הפנימית של האדם, וקורא לא לוותר על הזהות האישית גם לאחר שינויים גדולים, תוך איחוד כל חלקי העצמי ופינוי מקום ל"אני הנטוש".
נושא מרכזי נוסף הוא התחברות מחודשת לתמימות, לחופש ולחוסר השיפוטיות של הילדות, כפי שמודגם בקליפ ובחשיבותו של בנו הבכור, לייבי, שהיה מקור השראה לשם השיר.
השמש עצמה מסמלת תקווה, חופש ואושר.
לבסוף, השיר משקף חיפוש רוחני גמיש המכיר בכך שהחיים מורכבים ואינם "שחור או לבן", ומאפשר שילובים בתוך מסגרת האמונה.
השיר "Sunshine" מייצג שינוי בולט בסגנון המוזיקלי של מתיסיהו, עם מעבר מצליל רגאיי-היפ הופ "שורשי" לצליל קליל, מלודי ומיינסטרימי יותר המשלב פופ, אקוסטי ורגאיי.
הווידאו קליפ לשיר "Sunshine", שבוים על ידי גיל גרין וצולם במהלך שלושה ימים בישראל, במערת צדקיהו בירושלים, אזור מעלה אדומים, מדבר יהודה וים המלח בקליפ משתתפת גם ביתו של מתיסיהו.
SuperM (בקוריאנית: 슈퍼엠) הייתה סופרגרופ דרום קוריאנית שהוקמה בשנת 2019 על ידי חברת SM אנטרטיינמנט וקפיטול רקורדס.
הלהקה כללה שבעה חברים מארבע להקות בנים של SM אנטרטיינמנט: טאמין משייני, באקהיון וקאי מאקסו, מארק וטאהיונג מ-NCT 127, טן ולוקאס מ-WayV.
הלהקה הופיעה לראשונה ב-4 באוקטובר 2019, עם המיני-אלבום SuperM, שנכנס למקום הראשון במצעד בילבורד 200 האמריקאי, מה שהפך את SuperM לאמן האסייתי הראשון בהיסטוריה שהגיע לראש המצעד עם אלבום בכורה.
הסינגל הראשון שלהם, "Jopping", נבחר על ידי מגזין בילבורד כאחד מ־"25 שירי הקיי־פופ הטובים ביותר" של שנת 2019.
SuperM יצאה להפסקה באמצע 2021, בעקבות תחילת גיוסם הצבאי של כמה מחבריה, ולאחר מכן עזבו חלק מהחברים את SM אנטרטיינמנט.
עד כה לא נמסרו הודעות לגבי עתידה של הלהקה.
כל חברי SuperM הגיעו מלהקות בנים קיימות תחת SM אנטרטיינמנט.
טאמין היה פעיל מגיל 14, כאשר הופיע לראשונה כחבר בלהקת שייני במאי 2008. באקהיון וקאי הופיעו לראשונה כחברים בלהקת אקסו באפריל 2012. טאהיונג, טן ומארק הופיעו לראשונה כחברים בלהקת אנסיטי באפריל 2016, ולוקאס הופיע לראשונה כחבר באנסיטי בינואר 2018.
בשנת 2019, לפני ההכרזה הרשמית על הופעת הבכורה של SuperM, נפוצו שמועות שחברת SM אנטרטיינמנט מתכננת להקים "להקת סופרגרופ ".
ב-7 באוגוסט 2019, הכריזו באופן רשמי יו"ר קפיטול רקורדס, סטיב בארנט, ומייסד SM אנטרטיינמנט, לי סו-מן, על הלהקה SuperM במסגרת קונגרס קפיטול 2019. הטיזר חשף את חברי הלהקה, שכל אחד מהם הצטיין בריקוד, שירה וראפ.
SuperM החלו לקדם את אלבום הבכורה שלהם בארצות הברית ובדרום קוריאה.
מספר טיזרים פורסמו בערוצי המדיה החברתית השונים של SuperM.
הלהקה צילמה את קליפ הבכורה שלה בדובאי באוגוסט 2019. המיני־אלבום הראשון של הלהקה, SuperM, יצא לאור ב־4 באוקטובר.
הסינגל המוביל של האלבום, "Jopping", יצא לאור יחד עם הקליפ ביום פרסום המיני־אלבום, והאלבום נכנס למקום הראשון במצעד בילבורד 200.
SuperM ערכו את הופעת הבכורה שלהם בבניין הקפיטול רקורדס בלוס אנג'לס ב-5 באוקטובר ואת הופעת הבכורה הטלוויזיונית שלהם בתוכנית של אלן דג'נרס ב-9 באוקטובר.
לאחר מכן יצאה הלהקה לסיבוב ההופעות הראשון שלה, We Are the Future Live, שכלל עשר הופעות בצפון אמריקה מנובמבר 2019 עד פברואר 2020.
באפריל 2020, SuperM הפכו ללהקה הראשונה מחברת SM אנטרטיינמנט שקיימה קונצרט מקוון חי, בשם Beyond the Future, שאורגן במשותף על ידי SM ו־Naver כחלק מסדרת הקונצרטים החיים המקוונים הראשונה בעולם, Beyond Live .
בהופעה שלהם ב-26 באפריל, הם ביצעו שירים מאלבום הבכורה שלהם וכן שירים חדשים מאלבום עתידי שטרם פורסם, בפני קהל חי של למעלה מ־75,000 צופים מ־109 מדינות ויותר.
ההכנסות מהקונצרט המקוון, מוערכים בכ-2 מיליון דולר.
באוגוסט 2020, הלהקה הודיעה על אלבום האולפן הראשון שלה, Super One, שייצא בספטמבר 2020. לפני יציאת האלבום פורסם סינגל מקדים בשם "100", ב־14 באוגוסט.
סינגל המקדים השני, "Tiger Inside", יצא ב־1 בספטמבר, והפך לשיר הראשון של הלהקה שנכנס למצעד הדיגיטלי של Gaon.
2021–הווה: הפסקה, גיוס לצבא והיפרדות מהסוכנות
באקהיון התגייס כחלק משירות צבאי חובה בדרום קוריאה ב-6 במאי 2021, והפך לחבר הראשון בלהקה שהתגייס.
במהלך קונצרט האונליין של SM אנטרטיינמנט, SM Town Live 2023: SMCU Palace at Kwangya , שהתקיים ב־1 בינואר 2023, הוכרז כי SuperM צפויים לחזור לפעילות במהלך 2023 לאחר שחרורם מהצבא של באקהיון וטאמין, אם כי הדבר לא יצא לפועל בסופו של דבר.
באקהיון סיים את שירותו הצבאי ב-5 בפברואר, בעוד שטאמין סיים את שירותו ב-4 באפריל.
לוקאס עזב את אנסיטי ואת תת-הלהקה שלה WayV ב-10 במאי, מה שהעמיד בספק נוסף את מעמדו כחבר ב־SuperM.
קאי הפך לחבר השלישי שהתגייס ב-11 במאי.
בשנת 2023, באקהיון סיים את חוזהו עם SM אנטרטיינמנט.
מאוחר יותר הוכרז כי הוא יישאר תחת חוזה עם SM לפעילויות קבוצתיות, תוך שהוא מבצע פעילויות סולו באופן עצמאי.
באופן דומה, חוזהו של טאמין עם SM הסתיים במרץ 2024. נאמר כי הוא עדיין יבצע פעילויות קבוצתיות כחבר בשייני, אם כי עתידו עם SuperM אינו ברור.
טאהיונג היה החבר הקוריאני האחרון שהחל את שירותו הצבאי, והתגייס לחיל הים כחייל בשירות פעיל ב-15 באפריל 2024.
מארק (אנסיטי, NCT 127 ו-NCT Dream)
+שם פרטים מיקומי שיא בתרשים מכירותקוריאה אוסטרליהבלגיהקנדהצרפתיפן ניו זילנדבריטניהארצות הבריתSuper One יצא לאור: 25 בספטמבר 2020
+שם פרטים מיקומי שיא בתרשים מכירותקוריאהבלגיהקנדהצרפתיפןבריטניהארצות הבריתSuperM יצא לאור: 4 באוקטובר 2019
Super Nintendo Entertainment System (ראשי תיבות: SNES), אשר מוכרת במיוחד גם בשם סופר נינטנדו (Super Nintendo), היא קונסולת משחקים מהדור הרביעי שפותחה על ידי נינטנדו.
לקונסולה יצא מגוון רחב של משחקים, כמו Super Mario World, שהוא המשחק הנמכר ביותר לקונסולה עם 20.6 מיליון עותקים.
היה לה מפרט טכני מתקדם יחסית לזמן השקתה (21 בנובמבר 1990), עם מעבד Ricoh5A22 שפעל במהירות של 3.57 מגה הרץ ושבב אודיו איכותי שפותח על ידי בכיר בחברת סוני, קן קוטרגי.
הקונסולה תמכה גם ברינדור תלת־ממדי בסיסי באמצעות כרטיסים גרפיים שנמצאו בחלק מהמשחקים.
יכולות הרנדור בתלת-ממד של הקונסולה השתלמו כיוון שנינטנדו יכלה לפתח את המשחק Stunt Race FX שנבנה מפוליגונים (מצולעים לבניית מודלים בתלת-מימד) והוא נחשב לאחד מהמשחקים האיכותיים של הקונסולה שניצל את יכולות החמורה שלה עד תום, מה שגם היה ב-Donkey Kong Country.
הקונסולה הייתה דומה בגרפיקה לגיים בוי אדוונס (הקונסולה הניידת של נינטנדו שיצאה ב-2001), במובן שיצאו גרסאות של משחקי SNES לקונסולה הניידת.
ה-SNES מכרה 49.10 מיליון יחידות בכל העולם, בהשוואה לקונסולה המתחרה של סגה, מגה דרייב (30.75 מיליון יחידות), וייצור הקונסולה נפסק ב-25 בספטמבר 2003.
הסופר נינטנדו יצאה בישראל על ידי באג מולטיסיסטם.
לקונסולה סופר נינטנדו יצא גם תוסף בשם "The Super Game Boy" שיכול היה להציג משחקים מכרטיסיות המשחק של הקונסולה הניידת של החברה- הגיים בוי (GAME BOY) ולהציגם על המסך הגדול ואף כלל אפשרויות לשיפור התמונה המתקבלת באמצעות צביעתה בצורה אוטומטית בעזרת אחת מ 4 ערכות צבעים.
חברת נינטנדו לא יצרה תוסף כמו זה עד לשנת 2003 עם יציאת "הגיים בויי פלייר" (The Game Boy Player) שנועד לקונסולת הגיים קיוב (GAMECUBE).
לתוסף יצאה גם גרסה שנייה ומשופרת בשם " 2 The Super Game Boy" שיצא בצורה בלעדית לגרסה היפנית של הסופר נינטנדו (the Super Famicom)
בשנת 2017 הוציאה Nintendo גרסה מחודשת של הקונסולה בשם: "Super Nintendo Entetament System Classic" אשר כללה 20 משחקים אשר בנויים בתוך הקונסולה ללא אפשרות להוסיף משחקים נוספים, רשימת המשחקים כללה את הבאים:
Super Smash Bros (בתרגום חופשי: "האחים סופר-כוח") הוא משחק לחימה המהווה ספין אוף לדמויות הדגל של משחקי נינטנדו.
המשחק מיועד לקונסולת הנינטנדו 64. הוא יצא לאור בשנת 1999 על ידי חברת נינטנדו, והוא הראשון בסדרת Super Smash Bros.
במשחק זה מופיעות דמויות ממשחקי נינטנדו המובילים במשך השנים:
שמונה דמויות במשחק ניתנות בהתחלה לבחירה:
דונקי קונג - דונקי קונג
לינק - האגדה של זלדה
פוקס מקלאוד - סטאר פוקס
חלק מהדמויות ניתנות לבחירה רק לאחר שהשחקן עובר מספר "אתגרי עלילה".
למשל כדי לשחק עם הילד נס מEarthbound, יש להביסו בקרב.
בעקבות הצלחת המשחק נוצר משחק המשך בשם סופר סמאש ברוס מילי לקונסולת הגיימקיוב.
המשחק מציב מעין סיפור מטאפורי בו כפפה ענקית - The Master Hand, אשר ככל הנראה מיצגת את יוצר המשחק, לוקחת בובה של אחד השחקנים משולחן העבודה של יוצרי המשחק ובעצם "מפיחה בה בחיים".
במשחק זה אין עלילה של ממש ובעצם כל מטרתו היא הפגשת דמויות מוצלחות של חברת נינטנדו לקרב זו מול זו ללא סיפור או מסגרת אמיתית.
במשחק ישנן שתי מערכות קרב מרכזיות:
במצב זה ישנם מספר שלבים בדרגת קושי שעולה משלב לשלב.
בכל שלב יש לנצח תחת מגבלת זמן יריב או מספר יריבים כדי לעבור לשלב הבא:
הטירה של פיץ' - האחים סופר מריו
ג'ונגל קונגו - דונקי קונג
טירת היירול - האגדה של זלדה
כוכב הלכת זדס - מטרויד
האי של יושי - האי של יושי
ארץ החלומות (דרימלנד) - קירבי
סקטור Z - סטאר פוקס
ממלכת הפטריות - האחים סופר מריו (ניתן לשחק בזירה זו לאחר גמירת מצב השחקן היחיד עם כל שמונת השחקנים המקוריים ומשחק בכל הזירות ב-VS Mode)
בשלבים אלה ניתן לפגוש את הדמויות ולהילחם איתן על ידי מתקפות וחפצי עזר (חלקם קסומים) כגון: פטיש מלחמה, מניפה, פרח האש מ"האחים סופר מריו" ופוכדור (ממנו יוצא פוקימון שיתקוף את היריב) מ"פוקימון".
בסוף כל קרב אשר בו מנצח השחקן נערך לו חישוב נקודות בו נחשבים מספר אלמנטים כמו זמן, כמות פגיעות, שימוש בחפצים קסומים ועוד מספר קריטריונים דומים.
בשלבים האחרונים ניתן להילחם מול דמויות שאיתן לא ניתן לשחק, כגון קבוצת פוליגונים, מריו מתכתי, דונקי קונג ענק והאחרונה שבהן היא כפפה ענקית הנקראת "Master Hand" ומייצגת את יוצר המשחק ככל הנראה.
כאשר היא מובסת, השחקן (דמות המשחק) הופכת בחזרה לבובה אשר מונחת בחזרה על שולחן העבודה של יוצר המשחק, וכך נסגר לו מעגל.
לאחר מכן, מוצגים הקרדיטים שמפרטים את יוצרי המשחק וברכת "כל הכבוד" מוצגת על המשחק.
האפשרות השנייה היא לחימה בקבוצות.
זוהי לוחמה חופשית בה ניתן לשלב עד ארבעה שחקנים, לקבוע מערכת קרב (זמן או פסילות), לקבוע מיקום, לקבוע רמת קושי לשחקנים ממוחשבים (הנעה בדירוג עולה מ-1 ועד 10) ולקבוע אלמנטים נוספים כמו כמות חפצי הקסם וכדומה.
סופר סמאש בראד'רס או בתרגום חופשי: האחים סופר סמאש הוא שמה של סדרת משחקי ספין אוף מסוג לחימה של נינטנדו המדמה היאבקות מקצועית.
במשחק מככבות דמויות מוכרות ממשחקים אחרים של נינטנדו.
צורת המשחק שונה מאוד ממשחקי לחימה אחרים, הקרבות מתקיימים על מספר פלטפורמות והמשחק שם דגש על הפלת היריב מהפלטפורמה ולא על הורדת "נקודות חיים".
"סופר סמאש בראד'רס" הוא משחק לחימה מחברת "נינטנדו" המציג דמויות ממשחקי נינטנדו שונים.
מהלך המשחק מתמקד בלוחמים שמטרתם להעיף לוחמים אחרים ממסכי המשחק על ידי מתקפות שונות וחפצי עזר (חלקם קסומים) כגון : פטיש מלחמה, מניפה, פרח האש מ"סופר מריו" ופוכדור (ממנו יוצא פוקימון שיתקוף את היריב) מ"פוקימון".
שוחרר ב-1999 ל-Nintendo 64. למשחק היה תקציב נמוך (מכיוון שהיוצרים חשבו שהוא יהיה כישלון) והיה אמור להיות משחק יפני בלבד, אולם בעקבות ההצלחה הגדולה הוא הופיע ברחבי העולם.
ההצלחה המשיכה עם המשחק השני Super Smash Bros.
Melee, ששוחרר ב-2001 לנינטנדו גיימקיוב, לאחר 18 חודשי עבודה, והמשחק היה רב המכר של הקונסולה.
בניגוד לשני המשחקים הקודמים שעוצבו על ידי חברת HAL Laboratory, המשחק עוצב על ידי .Sora Ltd, החברה הפרטית של יוצר הסדרה, מסהירו סקוראי, וחברת Game Arts.
המשחק מכיל דמויות רבות ממשחקי נינטנדו מפורסמים כגון: מריו, לינק, פיקאצ'ו, קירבי וכו'.
במשחק הראשון היו 12 דמויות למשחק, במשחק השני כמות הדמויות שבהן אפשר לשחק עלתה ל-26, ובמשחק השלישי הופיעו 35 דמויות שבהן אפשר לשחק.
המשחק מכיל גם דמויות שבהן אי אפשר לשחק כמו: רידלי, פיטי פיראנה וכו'.
במשחק השלישי הופיעו שתי דמויות שחיקות שלא שייכות לחברה: סוליד סנייק מחברת קונאמי וסוניק הקיפוד מחברת סגה.
במשחק הרביעי שיצא ב-2014 הופיעו עוד חמש דמויות נוספות שאינן שייכות לנינטנדו: מגה מן וריו מחברת קאפקום, פק-מן מחברת נאמקו, קלאוד מחברת סקוור אניקס וביונטה מחברת PlatinumGames.
באירוע E3 2013, הכריזה נינטנדו על משחק רביעי בסדרה אשר שוחרר לראשונה בשתי קונסולות נפרדות.
המשחק יצא ל-נינטנדו 3DS באוקטובר 2014 ול-Wii U בסוף נובמבר 2014.
באירוע E3 2018, הכריזה נינטנדו על משחק חמישי בסדרה בשם Super Smash Bros.
Ultimate אשר מביא לראשונה את כל דמויות המשחק מכל המשחקים הקודמים יחד עם כמה דמויות חדשות.
המשחק יצא לנינטנדו סוויץ' ב-7 בדצמבר 2018.
"Super Smash Bros." יצא לשוק בשנת 1999 לקונסולת משחקי הווידאו נינטנדו 64. המשחק מציב בעצם מעין סיפור מטפורי בו כפפה ענקית - The Master Hand, אשר ככל הנראה מייצגת את יוצר המשחק, לוקחת בובה של אחד השחקנים משולחן העבודה של יוצרי המשחק ובעצם "מפיחה בה חיים".
במשחק זה אין עלילה של ממש ובעצם כל מטרתו היא הפגשת דמויות מוצלחות של חברת נינטנדו לקרב זו-מול-זו ללא סיפור או מסגרת אמיתית.
מצב קרבות: במצב זה ישנם מספר שלבים בדרגת קושי עולה כגון: העיר ספרון מפוקימון וממלכת הפטריות מסופר מריו.
בכל שלב יש לנצח תחת מגבלת זמן יריב או מספר יריבים כדי לעבור לשלב הבא.
לחימה בקבוצות: זוהי לוחמה חופשית בה נתן לשלב עד ארבעה שחקנים, לקבוע מערכת קרב (זמן או פסילות), לקבוע מיקום, לקבוע רמת קושי לשחקנים ממוחשבים (הנעה בדירוג עולה מ-1 ועד 10) ולקבוע אלמנטים נוספים כמו כמות חפצי הקסם, למשל.